NaiveNeuron/SloPal huggingface dataset:
Blanár, Juraj, poslanec NR SR (2011-02-08):
Vážený pán poslanec Přidal, mňa naozaj potešilo, keď pán prezident vrátil zákon, ktorý bol šitý horúcou ihlou, a hovorilo sa pri jeho návrhu a zdôvodňovaní, že predovšetkým ide o ušetrenie finančných prostriedkov. Keď pán prezident navrhol, aby bol znížený plat generálnemu riaditeľovi, a vtedy som si tak v duchu povedal, keď som za to hlasoval, že prispejem aspoň teda ja svojou troškou, že ušetríme hneď na plate generálneho riaditeľa, aspoň trošku pomôžeme teda tomu, čo ste vy pripravili tak nesystémovo. Takže ušetrilo sa na plate generálneho riaditeľa a zrazu zistíme, že to tak nie je. A dokonca vaše vystúpenie, by som povedal, tak plasticky poukázalo na chaos, ktorý v rámci koalície v súčasnosti vládne, pretože ste prišli s populistickými úpravami platov, ktoré sú absolútne nesystémové. Postaví sa poslanec, nechcem menovať, rýchle príde, lebo je nejaký návrh v pléne, a navrhne, aby bol znížený plat niekomu, pritom neberie sa do úvahy zodpovednosť a všetky veci k tomu dané. Dnes, dokonca som prekvapený, že ten populizmus robíte aj v rámci vládnej koalície, pretože doteraz to bolo len voči opozícii, teraz je to aj v rámci vašej koalície, výsledkom toho je aj napr. schválená zmena zákona o sociálnom poistení, kde ste tým, ktorí poberajú predčasné dôchodky, zvoleným poslancom mestských a krajských parlamentov vlastne dostali do pozície, že buď sa vzdajú mandátu, alebo jednoducho budú musieť prísť o predčasný dôchodok. Čo je podľa mňa protiústavné a budete to musieť opäť zmeniť a bude to tu a neviem, ktorý z vašich poslancov to príde predložiť a bude si sypať popol na hlavu.
Bugár, Béla, podpredseda NR SR (2018-09-20):
Ďakujem. Otváram všeobecnú rozpravu k obidvom zákonom. Pýtam sa, či sa hlási niekto ústne do rozpravy. Nie. Vyhlasujem možnosť sa prihlásiť do rozpravy za skončenú. Do rozpravy ako jediný sa hlásil pán navrhovateľ. Nech sa páči, máte slovo.
P. Farkas, poslanec: (2001-11-07):
Moja druhá pripomienka bude smerovať k tomu, že pán poslanec Slafkovský hovoril o tom, že bod č. 9 nie je uvedený tak, ako to bolo prijaté v našom výbore, ako on to predložil v našom výbore. Áno, je to tak, pán poslanec, lebo ten váš návrh nebol prijatý. Z 9 poslancov hlasovali iba za váš návrh 4. Ale k tej istej problematike smerovali aj ďalšie návrhy a bol prijatý návrh tak, ako je uvedený v bode č. 9 a budeme v pléne o tom hlasovať. Ďakujem. I. Presperín, podpredseda NR SR: Pán poslanec Slafkovský.
Laššáková, Jana, podpredsedníčka NR SR (2015-09-24):
Pán minister.
Pfundtner, Edita, poslankyňa NR SR (2016-10-12):
Ďakujem za všetky faktické poznámky. Pokiaľ ide o reakciu pána Budaja, tak neviem, či ma počúval vtedy, keď som hovorila o tom, že nesúhlasím so sprísnením tej podmienky, pokiaľ spolu s petíciou by mala byť spojená ešte aj ďalšia požiadavka, a to preukázateľné porušenie, opakované prerušenie verejného poriadku. Ja som to práve v predmetnom návrhu zákona kritizovala. Pokiaľ ide o pána Pčolinského, ja plne súhlasím s ním, že v prípade on-line hazardu to bude veľký problém, a sú však na to určité nástroje. Tento zákon samozrejme nerieši všetko. Má ambíciu to riešiť v rámci možností a naozaj v súčasnej technologickej alebo pretechnologizovanej dobe to bude veľmi ťažké nejakým spôsobom vysledovať, odsledovať. Môžeme naozaj potom len pristúpiť k plošnému zákazu hazardu. A pokiaľ ide otázku pána Beblavého. Ja som to podpísala, áno, a vôbec sa za to nehanbím. Dokonca som na to hrdá. Je to môj názor, ale na druhej strane ja som to uviedla, pán poslanec, v mojom vystúpení. Podpísala som to ako občan, obyvateľka Bratislavy, pretože sa mi nepáči hustota herní, a na druhej strane to ešte nevylučuje, že nemôžem podporiť tento ambiciózny vládny návrh zákona, ktorý tu teraz je. Takže ja tam žiadny rozpor na rozdiel od vás nevidím. A práve to, že som podpísala tú petíciu, tak vlastne som kvitovala to, že áno, občania v priamom rozhodovaní môžu sa zapojiť do toho procesu, či chcú mať vo svojom okolí herňu alebo nechcú mať vo svojom okolí herňu, ale tento zákon... (Prerušenie vystúpenia časomerom.)
Cigániková, Jana, poslankyňa NR SR (2018-09-17):
Ďakujem pekne. Milan, si rozrušený, skúsim ťa ukľudniť a vysvetliť ti, prečo incest netolerujeme. A je to presne z toho dôvodu, o ktorom tam aj hovoríme, že sloboda je tu, pokiaľ neubližuje ten jedinec niekomu inému. V tom prípade nevidíme dôvod, prečo do slobody tých jednotlivcov zasahovať. V prípade incestu ale, ako iste vieš, je veľká pravdepodobnosť, že dieťa, ktoré by z toho mohlo vzniknúť, bude mať nejaké vážne zdravotné následky. V prípade, že by to teda, keďže sa bavíme, vieš, bez rozdielu na pohlavia, keď sme sa o tomto bavili, tak teda mohlo by mať vážne zdravotné následky, čo je dokázané. A toto je zrejme, myslím si, problém aj pre teba a nechceme takéto situácie. Takže možno z tohoto dôvodu, by som sa k tomu nejako takto postavila, ale s ohľadom na ochranu potom toho jednotlivca zase, takže tak.
Zmajkovičová, Renáta, podpredsedníčka NR SR (2013-06-17):
S faktickými poznámkami dvaja poslanci. Uzatváram možnosť prihlásiť sa s faktickou poznámkou. Pán poslanec Galko.
Figeľ, Ján, podpredseda NR SR (2014-10-21):
Ďakujem pekne. Teraz dávam slovo spoločnému spravodajcovi z ústavnoprávneho výboru pánovi poslancovi Antonínovi Cicoňovi, aby informoval Národnú radu o výsledku rokovania výborov a odôvodnil návrh i stanovisko gestorského výboru. Nech sa páči.
Pellegrini, Peter, podpredseda NR SR (2020-07-08):
(Hlasovanie.) Prítomných 110 poslancov, za 91, zdržalo sa 18, nehlasoval 1. Konštatujem, že aj tento návrh sme schválili. Vážené panie poslankyne, páni poslanci, keďže sme odhlasovali v prvom čítaní vládny návrh zákona, o ktorom rokujeme v skrátenom legislatívnom konaní, chcem vás požiadať, aby sme urobili odsúhlasenie nasledujúcich termínov prerokovania tohto aj ďalších zákonov. Chcem vás požiadať, či je všeobecný súhlas, aby sme prvé čítanie o vládnom návrhu zákona pána ministra vnútra Mikulca, zákon o ochrane pred legalizáciou príjmov z trestnej činnosti (tlač 140), na jeho vlastnú žiadosť prerokovali zajtra o 9.00. Je všeobecný súhlas? (Súhlasná reakcia pléna.) Ďakujem pekne. Preto navrhujem, aby sme vládny návrh zákona (tlač 161), to je zlepšenie podnikateľského prostredia, prerokovali hneď po prerokovaní termínovaného bodu pána Mikulca. To znamená, zajtra o 9.00 pán Mikulec a hneď po ňom pán minister hospodárstva Sulík. Je všeobecný súhlas? (Súhlasná reakcia pléna.) Ďakujem veľmi pekne. Keďže do sály vstúpil pán podpredseda vlády Štefan Holý, hneď ho zapojíme do práce. Ešte predtým pripomínam, že po skončení rokovania Národnej rady s europoslancami bude prerušené rokovanie Národnej rady až do zajtra do 9.00, aby výbory v kľude mohli odrokovať komplet celé kilečko. Vážené panie poslankyne, vážení páni poslanci, pristúpime k prvému čítaniu o vládnom návrhu zákona, ktorým sa mení a dopĺňa zákon č. 55/2018 Z. z. o poskytovaní informácií o technickom predpise a o prekážkach voľného pohybu tovaru (tlač 139). Poprosím pána podpredsedu vlády Holého. Kolegyne, kolegovia, pripomínam, že o 11.00 je štandardné hlasovanie o prerokovaných bodoch. Sú tam návrhy na zmeny vo výboroch plus pravdepodobne aj tento návrh zákona. Takže o 11.00 je riadne hlasovanie. (Ruch v sále.) Nech sa páči, poprosím o kľud v rokovacej sále a poprosím pána podpredsedu vlády Holého o uvedenie svojho návrhu zákona, nech sa páči.
E. Kukan, minister zahraničných vecí SR: (2006-04-19):
Vážený pán predseda, vážené panie poslankyne, páni poslanci, zmenený článok 8 predstavuje pozitívnu zmenu dohovoru, ktorá by mala prispieť k efektívnejšej činnosti výboru pre odstránenie rasovej diskriminácie. Prijatím zmeny článku 8 dohovoru Slovenská republika deklaruje úsilie o zabezpečenie efektívnejšej činnosti výboru, čo v konečnom dôsledku bude viesť k účinnejšej ochrane ľudských práv. Napokon odporúčanie prijať zmenu článku 8 dohovoru vyplýva pre Slovensko aj zo záverečných odporúčaní výboru prijatých v auguste 2004. Na základe uvedeného odporúčam Národnej rady Slovenskej republiky vysloviť súhlas s prijatím predmetného medzinárodného právneho dokumentu. Pán predsedajúci, skončil som, ďakujem za pozornosť.
Laššáková, Jana, podpredsedníčka NR SR (2015-04-22):
Ale, páni poslanci.
Jarjabek, Dušan, poslanec NR SR (2011-10-19):
Ďakujem za slovo, pán predsedajúci. Pán poslanec Kaník, ja chápem, že koalícia-nekoalícia začala svoju predvolebnú kampaň uvedomiac si, že voľby sú 10. marca, ale práve z tohto dôvodu sa mi zdá absolútne politicky nekorektné a neadekvátne predkladať takúto novelu preto, lebo toto nie je novela. Toto je nový zákon. A myslím si, že ešte by to bolo pochopiteľné, keby bolo tesne po voľbách, že si to chcete vyskúšať. Ale opakujem znovu, je tesne pred voľbami, čo vám mohlo možno trošku uniknúť. Tak by som vás na to chcel upozorniť, pán poslanec, 10. marca sú voľby. Toto, čo ste tuná v tejto chvíli predviedli, je zákon, ktorý sa dáva na začiatku volebného obdobia, a nie na konci volebného obdobia, alebo na konci vašej politickej kariéry. Opäť zdôrazňujem, zdá sa mi to absolútne politicky nekorektné. A opakujem, voľby sú 10. marca. Ďakujem za pozornosť.
Blanár, Juraj, podpredseda NR SR (2023-05-05):
Ďakujem, pán spravodajca. Otváram všeobecnú rozpravu. Do rozpravy som obdržal dve písomné prihlášky, a to pán poslanec Boris Susko a pán poslanec Jaroslav Karahuta. Avšak ešte pred tým požiadal o slovo pán navrhovateľ Richard Takáč, ktorému udeľujem slovo. Po ňom sa pripraví pán poslanec Susko.
Klus, Martin, poslanec, NR SR (2018-06-14):
Myslím, že to je 49-ka, ale ešte si to pozriem.
Bagačka, Michal, poslanec NR SR (2014-05-14):
Ďakujem za slovo. Vážená pani podpredsedníčka, dámy a páni, pán minister, Výbor Národnej rady Slovenskej republiky pre hospodárske záležitosti ako gestorský výbor k návrhu na vyslovenie súhlasu Národnej rady Slovenskej republiky s Dohodou o medzinárodnej železničnej preprave tovaru (SMGS) a návrhom vyhlásenia Slovenskej republiky k dohode SMGS, tlač 1020, podáva Národnej rade podľa § 79 ods. 1 zákona Národnej rady č. 350/1996 Z. z. o rokovacom poriadku v znení neskorších predpisov spoločnú správu výborov Národnej rady Slovenskej republiky. Predseda Národnej rady rozhodnutím z 30. apríla 2014 č. 1025 pridelil návrh na prerokovanie ústavnoprávnemu výboru a výboru pre hospodárske záležitosti. Za gestorsky výbor určil Výbor Národnej rady pre hospodárske záležitosti. Ústavnoprávny výbor o návrhu rokoval 6. mája 2014 a neprijal uznesenie, pretože návrh uznesenia nezískal súhlas nadpolovičnej väčšiny všetkých poslancov podľa čl. 84 ods. 3 Ústavy Slovenskej republiky a § 52 ods. 4 rokovacieho poriadku Národnej rady. Výbor Národnej rady pre hospodárske záležitosti o návrhu rokoval 6. mája 2014 a prijal uznesenie č. 289, ktorým odporučil Národnej rade podľa čl. 86 písm. d) Ústavy Slovenskej republiky vysloviť súhlas s Dohodou o medzinárodnej železničnej preprave tovaru (SMGS) a vyhlásením Slovenskej republiky k dohode SMGS a rozhodnúť o tom, že ide o medzinárodnú zmluvu, ktorá má podľa článku 7 ods. 5 Ústavy Slovenskej republiky prednosť pred zákonmi. Gestorsky výbor odporúča Národnej rade Slovenskej republiky podľa článku 86 písm. d) Ústavy Slovenskej republiky vysloviť súhlas s Dohodou o medzinárodnej železničnej preprave tovaru a vyhlásením Slovenskej republiky v nasledovnom znení: „Slovenská republika ako členský štát Európskej únie v prípade, že v budúcnosti vznikne rozpor pri plnení povinností spojených s členstvom v Európskej únii a povinností vyplývajúcich z Dohody o medzinárodnej železničnej preprave tovarov (SMGS; Budapešť 10. júla 1951), si vyhradzuje právo vypovedať zmluvu SMGS a rozhodnúť o tom, že ide o medzinárodnú zmluvu podľa článku 7 ods. 5 Ústavy Slovenskej republiky a táto má prednosť pred zákonmi.“ Spoločná správa výborov o výsledku prerokovania návrhu na vyslovenie súhlasu Národnej rady s Dohodou o medzinárodnej železničnej preprave a návrhom vyhlásenia Slovenskej republiky k dohode SMGS (tlač 1020a) vrátane návrhu uznesenia Národnej rady Slovenskej republiky bola schválená uznesením gestorského výboru z 13. mája 2014 č. 304. Týmto uznesením ma výbor poveril, aby som informoval o výsledku rokovania výborov, odôvodnil návrh a stanovisko gestorského výboru uvedené v spoločnej správe a predniesol návrh uznesenia Národnej rady Slovenskej republiky. Ďakujem, skončil som, prosím, otvorte rozpravu.
Hlina, Alojz, poslanec NR SR (2015-05-14):
Ďakujem veľmi pekne. Vážená pani predsedajúca, vážení členovia vlády, vlastne možno doplním aj tú interpeláciu kolegu pána Poliačika. Je to blízko, my sme to tu včera hovorili, 24 hektárov Pečnianského lesa podvodníci už zobrali. A vy, ktorí neviete, kde je Mičurin, alebo o čom hovoril kolega, tak to je ten obrovský pozemok vedľa Slavína. To je obrovský pozemok vedľa Slavína, kde celý socializmus chodili deti, kde vyrastali deti, tam prešlo tisíce detí. Moja žena sa tam hrávala a moje deti vyrástli na tom bazéne a boli tam. Tisícky detí na tom kopci prežili svoje detstvo. A tu aj, údajne aj pán minister. A o tento pozemok ide. Naozaj ja som bol raz v Singapure, veľmi dávno, a ktorí ste boli, ktorí nie, máte mrakodrapy obrovské a medzi tými mrakodrapmi máte učupenú malú ymcu, malý domček. A tomu ja hovorím, že to je sila tej samosprávy, to je sila toho Likvaj Kuna (pozn. red.: Lee Kuan Yew), či jak sa volal, čo teraz zomrel, ktorý dokázal udržať tú malú ymcu, ktorá tam vôbec nepasovala, ale dokázal ju udržať ako symbol sily toho zriadenia, že ju nezvalili a nepostavili tam mrakodrap. Ja som vedel, že Mičurin bude páliť prsty, to bolo jasné, že bude Mičurin páliť prsty, otázka stojí, kto sa pod to podpíše. A v prípade, že sa podpíše pod to SMER, že SMER proste predá Mičurin, že predá (vyslovené s pobavením) pioniersky palác, alebo už hocijako sa volá, predá Búdkovú, nech sa páči. Prosím vás pekne, preháňate to, naozaj to preháňate. Ja si pamätám, pred 15 rokmi, ak nie viac, boli šumy, že sa ide predať Mičurin. Vtedy som ináč na ten povestný môj baner, ktorý mi vyčítajú, v meste napísal, že: aby vás duše tých detí nestrašili, keď predáte Mičurin. Vtedy sa tam, sa hovorilo, že Mikloš s tým niečo má, a neviem čo, že sa to ide. Vtedy mne to bolo úplne jedno kto, vtedy som to namietal. A teraz sme sa už dopracovali ku koncu celého príbehu Mičurinu. A SMER, čiže SMER sa podpíše pod to, že Mičurin predajú. Ja normálne žasnem, žasnem. Ja poviem, my tam máme ako rodina taký malý pozemok blízko a nikto mi nezakáže, pán minister, nikto mi nezakáže na tom mojom malom pozemku, ktorý máme blízko, inštalovať baner, že ste zlodeji a že budete zlodeji a že ste zničili miesto, kde sa tisíce detí vzdelávali, učili, kde chodili tráviť víkendy. A SMER to zničil. Na tom mojom malom pozemku, ktorý je hneď vedľa, vám garantujem, že mi to nezakážete tam inštalovať. A keď mi pán Huba prispeje, budem rád a bude to tam. Roky rokúce vás to bude klať, lebo kto sa podpíše pod to, že predá Mičurin, nemá miesto v histórii tejto krajiny. Veď to je sen. To bolo jasné, že to niekoho bude lákať, ale niekto sa pod to musí podpísať (reakcia jedného z prítomných ministrov). A vy sa idete pod to podpísať? (Reakcia jedného z prítomných ministrov.) Ale veď vy to idete predať... (Prerušenie vystúpenia predsedajúcou.)
Kollár, Boris, predseda NR SR (2021-09-16):
Ďakujem, prosím, zaujmite svoje miesto v rokovacej sále. Želám pánovi poslancovi veľa úspechov v práci v Národnej rade. Vyhlasujem päťminútovú technickú prestávku, aby mohli zamestnanci kancelárie zapracovať meno nového poslanca do hlasovacieho systému. Ďakujem. (Krátka prestávka.)
Šimko, Jozef, poslanec NR SR (2020-04-01):
Ďakujem pekne za slovo. Vážený pán minister, vážený pán predsedajúci, vážené kolegyne, kolegovia, skutočne som rád, že tu máme odborníka skutočne na všetko. To o osobe pána Dostála skutočne môžem povedať, ale naviažem na jeho pripomienky. Využitie finančných prostriedkov na negatívne následky pandémie. Áno, ja mám tiež jeden istý návrh, ja som to už minule o tom hovoril a preto zároveň sa chcem opýtať pána ministra financií, že či je to skutočne pravda, že začiatkom mesiaca marec tých 400 miliónov eur boli zaslané do Ameriky na E-14, na tie nešťastné lietadlá (reakcia z pléna), F-16, na tie nešťastné lietadlá. Či je to skutočne pravda, pokiaľ by to nebola pravda, vážený pán minister, ja vám skutočne navrhujem takúto vec – či by sa nedalo dohodnúť s dodávateľom týchto F-16, či by sme to nemohli oddialiť počas trvania tejto pandémie, pretože fakt sme v kritickej situácii ako Slovenská republika. Takže skúste sa nakontaktovať, alebo neviem kto, niekto z vlády alebo ktokoľvek, že by sa nakontaktovali na dodávateľa a poprosili by, či by sa táto zmluva nedala oddialiť, ak už nie komplet zrušiť, takže, prosím vás pekne, skúste mi na to, pán minister, odpovedať, či je pravdou, že to začiatkom mesiaca marca, ako to povedal pán minister práce a sociálnych vecí, že teda boli odoslané do Ameriky, tých 400 miliónov eur. Takže či je to pravda a či sa to skutočne, či sa to dá zrušiť alebo treba oddialiť o tie tri, štyri, päť rokov. (Prerušenie vystúpenia predsedajúcim.)
Szőllős, Ján, poslanec NR SR (2023-03-21):
Pán predseda, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie výborom: Ústavnoprávnemu výboru Národnej rady a Výboru Národnej rady pre pôdohospodárstvo a životné prostredie. Ďalej, aby za gestorský výbor určila hlasovaním Výbor Národnej rady pre pôdohospodárstvo a životné prostredie a aby predmetný návrh zákona výbory prerokovali do 30 dní a v gestorskom výbore do 32 dní od prerokovania návrhu zákona v Národnej rade v prvom čítaní.
Jurinová, Erika, podpredsedníčka NR SR (2014-06-06):
Ďakujem pekne. Pán navrhovateľ, dávam slovo spravodajcovi, ktorého, prepáčte, áno, do rozpravy. A vy ste už, vy ste boli tiež v rámci rozpravy. (Reakcia navrhovateľa: „Áno, áno, áno.“ ) Takže na vás chce reagovať pán poslanec Mikloško s faktickou poznámkou. Uzatváram možnosť prihlásiť sa. Nech sa páči, máte slovo, pán poslanec Mikloško.
Laššáková, Ľubica, poslankyňa NR SR (2021-05-03):
Ďakujem veľmi pekne. Áno, určite je to pravda, na rekonštrukciu Krásnej hôrky boli vyčlenené uznesením vlády peniaze, ktoré tam stále sú, ale táto rekonštrukcia rok stála, to je pravda, to mi musíte dať za pravdu. A ešte by som rada doplnila jeden fakt, keď sa hovorí o eurofondoch, tak aspoň zo slušnosti mohla pani ministerka kultúry povedať, že zatiaľ nevybavila, nevymyslela, nepripravila z tejto kategórie ani jediné euro a narába iba s projektmi, ktoré som s kolegami na ministerstve pripravila ešte ja. Pani ministerka kultúry má iba jedinú zásluhu, že keď ich pripravené a hotové našla na stole, tak ich nezrušila. Ide o 74 mil. eur na 7 kreatívnych slovenských centier, sériu rokovaní so zástupcami krajských miest a VÚC-iek som pripravila a viedla koncom roka 2019 ešte ja, no a keďže výzva bola kvalitne a profesionálne pripravená, ministerka ju nezrušila a s úspešnými uchádzačmi podpísala zmluvy. Takže chcela by som dodať, že to jediná jej zásluha a momentálne aj jediný a najväčší balík europeňazí pre Slovenskú kultúru zatiaľ. Ďakujem.
Klus, Martin, poslanec NR SR (2019-03-26):
Ďakujem takisto kolegovi poslancovi Ondrejovi Dostálovi za to, že to prepojil aj na tému, ktorá ešte bude na schôdzi tejto Národnej rady Slovenskej republiky, a teda na otázku dvojitého občianstva. Skutočne tu už máme deväť rokov zákon, ktorý je podľa môjho skromného názoru v rozpore s Ústavou Slovenskej republiky, ktorá hovorí úplne jasne, nikomu nemožno odňať občianstvo proti jeho vôli, napriek tomu sa to deje. A treba pripomenúť aj to, že 3500 ľuďom, ktorým už bol odobratý slovenský pas, tak len, ak si dobre pamätám, zo štatistiky menej ako 200 požiadalo o pas maďarský, kvôli čomu sa to celé dialo. A práve mnohí z týchto ľudí sú z Veľkej Británie a požadujú britské občianstvo. Takže sa, prosím, skúsme zamyslieť aj nad tým, či okrem tejto sady zákonov, ktorú nám tu prišiel dnes predložiť pán podpredseda vlády, neurobíme ďalší veľmi dôležitý iba ten kľúčový ústretový krok a teda konečne prestaneme občanov Slovenskej republiky trestať za to, že určitý čas možno práve z rodinných dôvodov žijú v inej krajine. A v tejto súvislosti tu mám hneď niekoľko desiatok prosieb od našich krajanov z Veľkej Británie, aby sme sa tým zaoberali, aby sme túto otázku seriózne vyhodnotili, pretože je ten najvyšší čas, presne ako povedal kolega poslanec Ondro Dostál, kedy, ak nie teraz, vzhľadom na to, že Británia pravdepodobne odíde najneskôr 22. mája z Európskej únie.
Danko, Andrej, predseda NR SR (2020-02-20):
Ďakujem. Ešte pred vystúpením pána poslanca Matoviča o slovo požiadal v rámci rozpravy pán Erik Tomáš ako spravodajca.
Hrnčiar, Andrej, podpredseda NR SR (2017-12-05):
Pán poslanec Čaplovič.
Mierna, Anna, poslankyňa NR SR (2022-12-02):
Ďakujem pekne, pán predsedajúci, dajte, prosím, hlasovať o tom, že Národná rada prerokuje uvedený návrh zákona, tlač 1300, v skrátenom legislatívnom konaní.
Grendel, Gábor, podpredseda NR SR (2023-02-03):
Pán poslanec Ján Oravec.
Šeliga, Juraj, podpredseda NR SR (2020-09-18):
Ďakujem pekne, pán poslanec. Teraz dávam slovo pani poslankyni Eve Hudecovej, ktorá je spravodajkyňa z gestorského výboru pre ľudské práva, ktorý bol navrhnutý, poprosím.
Kadúc, Miroslav, poslanec NR SR (2015-02-12):
Skôr ako otázku mám takú nejakú poznámku. Ja som rád za túto odpoveď. Bola konštruktívna a výpovedná. Len možno fakticky myslím si, že my dvaja sa zhodneme na tom, že takýto úkon je obchádzanie zákona. Ale ten občan nemôže čakať, až príde k rozhodnutiu súdu prvého či druhého stupňa. Preto som chcel dať do pozornosti, že takéto praktiky sa dejú, tie nebankovky sú skutočne vynaliezavé a s tým treba niečo robiť. Ak teda komisia, ktorá je na to zriadená, vie zaujať nejaké stanovisko, ktoré bude mať charakter odporúčací pre zmenu legislatívy, naozaj čo sa týka spotrebiteľského režimu, vtedy by som si vedel predstaviť, že táto otázka dopadne na úrodnú pôdu a takéto veci sa už nebudú opakovať. Čiže dávam len možno do pozornosti toľko. Ďakujem ešte raz.
Grendel, Gábor, podpredseda NR SR (2022-03-17):
Ale tak nech sa páči.
Glváč, Martin, podpredseda NR SR (2019-04-03):
Ďakujem. Otváram všeobecnú rozpravu. Do rozpravy som nedostal žiadnu písomnú prihlášku. Pýtam sa, či sa chce prihlásiť do rozpravy niekto ústne. Nie je tomu tak. Končím možnosť prihlásiť sa a vyhlasujem všeobecnú rozpravu za skončenú. Pani navrhovateľka? Nie. Pani spravodajkyňa? Nie. Prerušujem rokovanie o tomto bode programu. Pristúpime k prvému čítaniu o návrhu poslanca Národnej rady Slovenskej republiky Ota Žarnaya na vydanie zákona, ktorým sa dopĺňa zákon č. 596/2003 Z. z. o štátnej správe v školstve a v školskej samospráve a o zmene a doplnení niektorých zákonov . Návrh zákona je pod tlačou 1368, návrh na jeho pridelenie na prerokovanie výborom je v rozhodnutí č. 1442. Dávam slovo poslancovi Žarnayovi, aby návrh zákona uviedol.
Hajšelová, Petra, poslankyňa NR SR (2021-05-13):
Budeme najprv hlasovať... (Prerušenie vystúpenia predsedajúcim.)
Mizík, Stanislav, poslanec NR SR (2017-10-11):
Ďakujem za slovo. Pán Dostál, pozorne som počúval aj vás, aj ostatných. Vy to chcete vlastne akýmsi spôsobom liberalizovať. Ďalší kolega dal zdrvujúcu kritiku, ďalší bol hŕŕ, už to malo byť, ďalší chcel uberať z podielov. No a na všetky tieto debaty má určite argumenty pani ministerka, však je od fachu, bola šéfka fondu, ona to určite podrobne vysvetlí, do podrobností a ja si to tiež rád vypočujem. Ďakujem za slovo.
Laššáková, Jana, podpredsedníčka NR SR (2012-10-18):
Pán poslanec, chcete položiť doplňujúcu otázku? (Reakcia poslanca.) Nie, ďakujem. V poradí piata otázka je od pána poslanca Zajaca na ministra dopravy, výstavby a regionálneho rozvoja Jána Počiatka a otázka znie: „Vážený pán minister, podľa medializovaných informácií začiatok výstavby obchvatu Prešova, Prešov-západ – Prešov-juh je posunutý až na rok 2015, prípadne neskôr. Nemyslíte si, že tento váš zámer znova oddiali prepojenie Bratislavy a Košíc diaľnicou D1 a z Prešova sa stane veľmi nebezpečný dopravný lievik?“ Nech sa páči, pán minister.
Žiga, Peter, minister životného prostredia SR (2014-03-20):
Ďakujem pekne, pani predsedajúca. Vážený pán poslanec, veľmi si cením vašu aktivitu aj nezvyčajne veľa otázok dnes bolo položených. K vašej otázke. Nakoľko sa jedná o zmenu nariadenia Európskeho parlamentu a Rady, predmetná zmena je záväzná v celom rozsahu a priamo uplatniteľná pre všetky členské štáty, a preto nie je potrebná transpozícia zmeny nariadenia do vnútroštátnej legislatívy. Európska komisia navrhuje, aby predmetný návrh nariadenia nadobudol účinnosť 20. dňom po jeho uverejnení v Úradnom vestníku Európskej únie. A uplatňovanie nariadenia je navrhnuté od 1. januára 2016. Navrhovaná zmena nariadenia sa týka najmä posilnenia kontroly cezhraničnej prepravy odpadov. Ministerstvo životného prostredia Slovenskej republiky v rámci pripomienkovania predmetného dokumentu vyjadrilo pozitívne stanovisko Slovenskej republiky k zámeru Európskej komisie posilniť a harmonizovať kontroly prepravy odpadov v členských štátoch a taktiež vyjadrilo podporu predmetného návrhu nariadenia. Ďakujem. Skončil som.
Glváč, Martin, podpredseda NR SR (2017-04-06):
Ďakujem. S faktickými poznámkami štyria poslanci. Ukončujem možnosť prihlásenia sa. Pán poslanec Mazurek.
Ďuriš Nicholsonová, Lucia, podpredsedníčka NR SR (2019-05-13):
Ďakujem pekne. Otváram všeobecnú rozpravu. Písomne sa neprihlásil nikto. Dávam teraz možnosť prihlásiť sa do rozpravy ústne. Končím možnosť prihlásiť sa do rozpravy. Neprihlásil sa nikto. Vyhlasujem všeobecnú rozpravu za skončenú. Je niečo, čo by ste chceli dodať, pán navrhovateľ, v rámci záverečného slova?
P. Hrušovský, predseda NR SR: (2003-01-14):
Rokovanie 5. schôdze začneme o 14.00 hodine. (Prerušenie rokovania o 13.28 hodine.) (Pokračovanie rokovania o 14.04 hodine.)
Danko, Andrej, podpredseda NR SR (2023-12-20):
Pán poslanec požiadal o krátku prestávku, hygienickú, takže...
Pollák, Peter, poslanec NR SR (2021-02-03):
Ďakujem pekne. Janko, úplne viem, presne čo si chcel povedať vlastne v rozprave. Ja nezvyknem byť emotívny, skôr sa bavím konštruktívne. Aj teraz možno budeme nazvaní tak ako minule, že sme Lolek a Bolek, od avengerov z ĽSNS, ktorí zachraňujú svet. Toto bolo inflagranti. Teraz boli prichytení pri tom, ako sa obhajujú pri tom, že naozaj tento zákon je účelový, a vlastne týmto iba potvrdili, že nechcú byť trestne stíhaní za to, čo plánujú v budúcnosti robiť, a teda extrémisticky sa, sa vyjadrovať. V druhom rade ako ja vítam, to som už povedal aj minule pána poslanca Mazureka, ktorý sa ospravedlnil za mládežnícku nerozvážnosť, za činy z minulosti. A takisto budem očakávať teraz ďalšie ospravedlnenia na adresu Rómov, ktoré ste v minulosti páchali. Ďakujem pekne.
Farkašovský, Karol, poslanec NR SR (2017-09-13):
Ďakujem pekne za slovo. Účastníkom odboja bezpochyby patrí naša vďaka a úcta a veľká úcta za ich obetavosť, húževnatosť a myslím si, že zaslúžia si takúto formu vďaky, akú touto legislatívou prejavujeme. Zaslúžia si ju nielen za to, že sa obetovali pre to, aby sme my mohli žiť svoj život spokojne a plnohodnotne v pokoji a mieri, ale aj tým, že sa postavili na odpor nacistickej mašinérii a krutosti a vyslali tak veľmi dôležitý signál aj ďalším generáciám. Dali nám príklad, ako sa dá proti zlu nielen postaviť, ale aj bojovať a dokonca tento boj aj vyhrať. Preto dúfam a som presvedčený, že všetci kolegovia a kolegyne, poslanci a poslankyne Národnej rady budú za tento návrh hlasovať a budú hlasovať kladne. Ďakujem pekne.
Kollár, Boris, predseda NR SR (2022-10-07):
Pán poslanec, prepáčte, na chvíľočku vás preruším. My sme mali dohodnuté na 10.30 h grémium a je nutné ho zvolať, aby sme vedeli, ako pokračovať. Máme problémy aj s týmito prílepkami, to všetko by sme mali preriešiť teraz na grémiu, takže ak dovolíte, preruším na dobu grémia rokovanie Národnej rady. Potom budete, pán poslanec, pokračovať.
Kollár, Boris, poslanec NR SR (2017-02-14):
Dovoľujem si informovať všetkých členov výboru pre verejnú správu a regionálny rozvoj, že dnešné rokovanie výboru sa uskutoční o 12. hod. v rokovacej miestnosti výboru č. 147a. Ďakujem.
Bugár, Béla, podpredseda NR SR (2017-02-14):
Prezentujme sa a hlasujme. (Hlasovanie.) Prítomných 143 poslancov, za 14, proti 53, zdržalo sa 75 poslancov, 1 nehlasoval. Návrh sme neschválili. Prosím teraz pána poslanca Jozefa Bučeka, aby za navrhnutý gestorský výbor pre obranu a bezpečnosť ako spravodajca uviedol hlasovanie o návrhu poslancov Beblavého, Macháčkovej na vydanie ústavného zákona, ktorým sa mení a dopĺňa ústavný zákon č. 227/2002 Z. z. o bezpečnosti štátu v čase vojny (tlač 385). (Hlasovanie o návrhu poslancov Národnej rady Slovenskej republiky Miroslava Beblavého a Kataríny Macháčkovej na vydanie ústavného zákona, ktorým sa mení a dopĺňa ústavný zákon č. 227/2002 Z. z. o bezpečnosti štátu v čase vojny, vojnového stavu, výnimočného stavu a núdzového stavu v znení neskorších predpisov , tlač 385.)
Kollár, Boris, predseda NR SR (2022-05-24):
Prosím, prezentujme sa a hlasujeme. (Hlasovanie.) Prítomných 133 poslancov, za 120, proti 7, zdržalo sa 6. Konštatujem, že sme tento návrh schválili. Pani poslankyne, páni poslanci, v mene troch poslaneckých klubov – za OĽANO, SME RODINA a SaS – podávam procedurálny návrh, aby sme dnes o štrnástej hodine najskôr prerokovali v druhom čítaní tlač 1022, minister práce, sociálnych vecí a rodiny, a následne tlač 1028 ministra financií. Je to na tri minúty len, aby sme to takto, celý ten proces urýchlili. Je všeobecný súhlas, prosím? (Súhlasná reakcia pléna.) Áno, ďakujem pekne. Uvedené sme schválili. Teraz vyhlasujem dvojminútovú prestávku a budeme pokračovať. (Reakcie z pléna.) S procedurálnym návrhom ešte vystúpi pán poslanec Ledecký, Vetrák, Čekovský, Vašečka, Viskupič. Pán poslanec Ledecký, nech sa páči, máte slovo.
R. Raši, minister zdravotníctva SR: (2009-06-18):
Vážená pani poslankyňa, uvedenú zmenu plánujeme v zákone č. 578/2004 Z. z. o poskytovateľoch zdravotnej starostlivosti, kde bude otázka univerzitných nemocníc vyriešená. Ďakujem.
Panáček, Milan, poslanec NR SR (2015-09-29):
Pán predseda, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie Ústavnoprávnemu výboru Národnej rady a Výboru Národnej rady pre verejnú správu a regionálny rozvoj, ďalej, aby za gestorský výbor určila hlasovaním Výbor Národnej rady pre verejnú správu a regionálny rozvoj a aby predmetný návrh zákona prerokovali výbory do 9. novembra 2015 a gestorský výbor do 10. novembra 2015.
Lipšic, Daniel, poslanec NR SR (2014-11-10):
Ja by som nadviazal, aby som upozornil kolegov na to, že by nemali už viac citovať stanovisko Penty, ktorá povedala, že nemá žiadne podnikanie v Belize. Ak si zadáte do Obchodného registra meno Marián Krajňák, tak vám vyjde 42 záznamov od Dôvery, PPC, VSŽ Inžiniering, Penta Investments. Tento človek je jeden z najbližších ľudí Jaroslava Haščáka. Deväť rokov mal trvalý pobyt priamo v sídle Penty na Krížkovej 9 v Bratislave, v súčasnosti pôsobí vo firme Kavan. Od marca 2012 mala základné imanie 5-tisíc euro. Potom tam však vstúpila jedna firma – Walsall Holdings Ltd. Vtedy sa stal pán Marián Krajňák konateľom a základné imanie sa zvýšilo o 400-tisíc euro. Hádajte, kde sídli firma Walsall Holdings Ltd? Na Mapp Street 1 v Belize. Takže trošku pozorne alebo minimálne kriticky, kriticky vnímajte stanoviská finančnej skupiny Penta, lebo sa mi zdá, že niektorí z vás sú možno na telefóne s ich tlačovým oddelením.
Saloň, Marián, poslanec NR SR (2022-03-30):
Ďakujem pekne. Vilko, ja sa ti chcem veľmi pekne poďakovať za tvoje vystúpenie, pretože ako primátor mesta, ktoré je v súčasnosti možno nazvané aj nárazníkovým mestom, čo sa týka prichádzajúcich ľudí z Ukrajiny, tak si presne popísal, že ako sa štát zachoval, keď si zvolal krízový štáb. Nielenže neprišli, ale nemali ani toľko odvahy sa ospravedlniť a podať vám pomocnú ruku. Potom ste začali vy aktívne konať, pretože ste videli, že situácia je zlá, no a tu sa potom potvrdzujú dve také múdre myšlienky, že aktívny blbec je horší ako triedny nepriateľ a namiesto poďakovania sa vám dostalo to, že vám povedali, že zbaľte si švestky, lebo máme súkromnú firmu, ktorá to dokáže urobiť oveľa lepšie ako vy. Takže presne to je tá filozofia a myslím si, že tak ako to v úvodnom slove náš predseda dal tomu vecnú a politickú rovinu, tak ty s Boriskom Suskom ste to rozobrali na súčiastky argumentačne tak, že ak toto už neotvorí koaličným poslancom oči, tak potom neni ani vôbec o čom rozprávať.
Jarjabek, Dušan, poslanec NR SR (2014-11-08):
Ďakujem pekne. Ja len na vysvetlenie, že nemôžeme hlasovať o tom, aby prebehol prenos na dvojke. Všetkým tým, ktorí by si to mysleli, že tu nie je nejaké chcenie, zo zákona o tom nemôžeme hlasovať, lebo o tom rozhoduje v prvom rade, a všetci, čo sú vo výbore pre kultúru a médiá, o tom vedia. Tak, prosím vás, podporte moje stanovisko, aby sme, aby to tuná nezostalo visieť vo vzduchu, to sa jednoducho nedá preto, lebo o tom rozhoduje alebo Rada STV mimoriadne, alebo riaditeľ. Tu je nejaká programová vysielacia štruktúra, ktorá by takýmto spôsobom bola na politický nátlak niekoho, a to je úplne jedno, to je verejnoprávna inštitúcia, ktorá ide zo zákona, proste nedá sa to, hoc´ by to bolo akokoľvek zaujímavé. Ďakujem za pozornosť.
Pellegrini, Peter, predseda NR SR (2024-02-06):
Na vaše vystúpenie, pani poslankyňa, evidujem osem faktických poznámok. Ako prvý pán poslanec Vančo.
Šeliga, Juraj, poslanec NR SR (2022-03-16):
Ďakujem za slovo. Ja chcem len pripomenúť nielen pánovi Kuffovi, ale vlastne všetkým, že tento návrh zákona, ktorý predkladá pani poslankyňa Andrejuvová, on nevznikol tak, že by niekto bol urazený z toho, že poslanec opozície sa pozerá krivo na poslanca z koalície. Tento návrh zákona vznikol preto, že sú tu poslanci, ktorí sa nevedia ospravedlniť, keď urobia chybu. Ktorým keď uletia nervy, tak nevedia prísť za druhým, povedať prepáč, uznávam si chybu a, samozrejme, zaplatím aj pokutu. Lebo toto nie je materská škôlka a ani náboženský krúžok. Áno, platí kto do teba kameňom, ty doňho chlebom, len my sme najvyšší zákonodarný orgán v tejto krajine a keď ľudia, ktorí tu sedia, nie sú schopní rešpektovať elementárne pravidlá, tak je našou úlohou nastaviť tie pravidlá tak, aby sme ich boli schopní vynútiť. Krajina sa pozerá na ten parlament. Prial by som si, aby každý z nás bol schopný povedať prepáč, je mi to ľúto, budem sa správať inak. Len tu boli poslanci, ktorí sa oblievali vodou. Tu boli poslanci, ktorí trhali vlajky, ktorí sa sácali, ktorí pomaly išli biť ministra Naďa. To nie je už o dobrom slove, to je o tom, že sa nastaví jasný system. A áno, žiaľbohu, naša politická kultúru veľmi utrpela za posledné roky a možno aj týmto návrhom zákona, ktorý predkladá pani poslankyňa, sme na ceste späť ju trošku napraviť a dať do poriadku. Ale keď je niekto taký frajer, že vie sa tu oblievať vodou alebo vykrikovať hlúposti a vulgarizmy z lavice a bude mať zaplatiť 5-tisíc eur, tak podľa mňa sa potom na to bude inak pozerať. Toto považujem za cestu. Ešte raz vďaka za ten návrh, pani poslankyňa.
Dostál, Ondrej, poslanec NR SR (2010-12-08):
Dajte, prosím, hlasovať o pozmeňujúcom návrhu pána poslanca Chabana, ktorý zaznel v rozprave.
Kéry, Marián, poslanec NR SR (2021-04-01):
Ďakujem za slovo, pán predsedajúci. Páni kolegovia, ďakujem za podporné stanovisko. Máme tu Zelený štvrtok, nechcel by som nejakým spôsobom byť príliš tvrdý, ale nedá mi, aby som nepovedal, nahrali ste mi na smeč. Myslím si, že Andrej Kiska sa nikdy nemal stať prezidentom Slovenskej republiky, pretože nemal žiadne skúsenosti a už vôbec nie, čo sa týka zahraničnej politiky, a niektoré jeho kroky v zahraničnej politike by som prirovnal k správaniu sa slona v porceláne. Ja spomeniem dva konkrétne skutky, ktoré sa stali. To je napríklad tým, že prijal dalajlámu, duchovného vodcu tibetského, pretože Slovenská republika uznáva jednotnú Čínu. Týmto krokom veľmi poštval proti sebe a nielen išiel so svojím menom, ale týka sa to celej Slovenskej republiky. Mali sme, mali sme problém. A druhá vec je konkrétna, ktorú ste spomenuli, čo sa týka Turecka. Myslím si, že človek, ktorý je trošku zorientovaný v zahraničnej politike, by nemal dávať vyjadrenia smerom k Turecku, že je to nejaký ostrov slobody a neviem čoho všetkého, pretože, ako ste uviedli, pán poslanec Suja, je to síce partner Severoatlantickej aliancie, ale vidíme, ako sa správa smerom ku Grécku. A mohol by som uviesť ďalšie príklady, ktoré nás vedú k tomu, že Turecko nie je demokratickým štátom a stáva sa čoraz viac autoritatívnejším. Ešte jedna krátka poznámka k pánovi poslancovi Kočišovi. Súhlasím, čo ste povedali, ale čo sa týka toho Ruska, myslím si, že v konflikte medzi Azerbajdžanom a Arménskom mohlo zasiahnuť oveľa skôr a nemuselo to zájsť až tak ďaleko, pretože v Arménsku to berú veľmi citlivo a čakajú nás tam predčasné parlamentné voľby.
P. Hrušovský, predseda NR SR: (2005-06-23):
(Hlasovanie.) 144 prítomných, 143 za, 1 sa zdržal. Návrh sme schválili. Teraz prosím pani poslankyňu Majdovú, aby z poverenia výboru pre zdravotníctvo predniesla Národnej rade návrhy hlasovaní k vládnemu návrhu zákona, ktorým sa mení a dopĺňa zákon č. 377/2004 Z. z. o ochrane nefajčiarov a o zmene a doplnení niektorých zákonov (tlač 1164). Poradové číslo návrhu zákona je 22. Pani poslankyňa, máte slovo. Nech sa páči. M. Majdová, poslankyňa: Pán predsedajúci, v rozprave vystúpil len jeden pán poslanec, pán poslanec Hurban, a podal pozmeňujúci návrh, o ktorom dáme hlasovať po hlasovaní o postúpení návrhu zákona do druhého čítania. Takže teraz vás prosím nechajte hlasovať o tom, že Národná rada sa rozhodla prerokovať predložený návrh zákona v druhom čítaní v súlade s § 73 ods. 3 písm. c) zákona o rokovacom poriadku.
A. Szögedi, poslankyňa: (2010-02-10):
Na tajné hlasovanie o návrhu na voľbu členov Rozhlasovej rady bolo vydaných a poslanci si osobne prevzali 115 hlasovacích lístkov, teda na voľbe bolo prítomných 115 poslancov. Po vykonaní tajného hlasovania overovatelia Národnej rady Slovenskej republiky spočítali hlasy a zistili, že v tajnom hlasovaní o návrhu na voľbu členov Rozhlasovej rady všetci poslanci odovzdali hlasovacie lístky. Zo 115 odovzdaných hlasovacích lístkov bolo 14 neplatných a 101 platných. Podľa platných hlasovacích lístkov overovatelia zistili, že za Igora Galla hlasovalo 70 poslancov, za Ľubomíra Gumana hlasovalo 24 poslancov, za Stanislava Hábera hlasovalo 51 poslancov, za Jozefa Chudíka nehlasoval ani jeden poslanec, za Petra Juščáka hlasovalo 40 poslancov, za Lauru Karpatovú hlasovalo 48 poslancov, za Soňu Koželovú hlasovalo 12 poslancov, za Vladimíra Malíka nehlasoval ani jeden poslanec, za Petra Michalicu hlasovalo 11 poslancov, za Janu Miklovičovú nehlasoval ani jeden poslanec, za Jitku Račickú hlasovalo 36 poslancov, za Gabrielu Rothmayerovú hlasovalo 52 poslancov, za Jána Sabola hlasovalo 51 poslancov, za Jozefa Ševeca hlasovalo 14 poslancov, za Ľubomíra Šišáka nehlasoval ani jeden poslanec. Na voľbu člena Rozhlasovej rady je potrebný súhlas nadpolovičnej väčšiny prítomných poslancov. Overovatelia konštatujú, že v tajnom hlasovaní bol za člena Rozhlasovej rady zvolený Igor Gallo. Nakoľko nebol zvolený potrebný počet členov Rozhlasovej rady, vykoná sa druhé kolo voľby, do ktorého postupujú kandidáti, ktorí v prvom kole neboli zvolení a získali najvyšší počet hlasov, a to dvojnásobok počtu členov, ktorých treba zvoliť. Sú to nasledovní: Ľubomír Guman, ktorý získal 24 hlasov, Stanislav Háber, ktorý získal 51 hlasov, Peter Juščák, ktorý získal 40 hlasov, Laura Karpatová, ktorá získala 48 hlasov, Jitka Račická, ktorá získala 36 hlasov, Gabriela Rothmayerová, ktorá získala 52 hlasov, Ján Sabol, ktorý získal 51 hlasov, a Jozef Ševec, ktorý získal 14 hlasov.
Senko, Ján, poslanec NR SR (2010-12-09):
Teraz, dajte hlasovať o jeho druhom návrhu.
Pročko, Jozef, poslanec NR SR (2024-01-24):
Môj procedurálny návrh je, žiadam, aby parlament hlasoval o tom, aby v rokovacej sále bol dodržiavaný rokovací poriadok. Odôvodnenie. Počas schôdze, teraz, si fotil minister vnútra sálu, na čo podľa rokovacieho poriadku ani on nemá právo. Počas schôdze odišiel z... dozadu a telefonoval a bol stále v rokovacej sále, časťou tej rokovacej je aj vzadu. Neustále bol porušovaný rokovací poriadok. Predseda, teda predsedajúci parlamentu Blaha bol od viacerých poslancov vyzvaný, aby dodržoval ten rokovací poriadok, namiesto toho predsedajúci Blaha nekompetentne upozorňoval sám seba na nedodržiavanie poriadku.
Glváč, Martin, podpredseda NR SR (2019-09-12):
Pán poslanec Pčolinský poprosím o kľud v sále.
Miškov, Juraj, poslanec NR SR (2015-05-27):
Ďakujem veľmi pekne. Pán premiér, vy ste hovorili o tom, že vidíte jasný rozdiel medzi tou stranou snemovne a touto stranou snemovne, že vidíte rozdiel medzi ľavicou a pravicou. Ja musím povedať, že žiaden rozdiel medzi vami a pravicou nevidím. Naozaj privatizáciou druhej Ficovej vlády ste sa prihlásili k privatizáciám pravicových vlád. Ale dovoľte mi možno len uviesť na pravú mieru niektoré fakty. Vy veľmi dobre viete, že Vodná elektráreň Gabčíkovo ani jednu jedinú sekundu nebola mimo vlastníctva Slovenskej republiky. Tak, prosím, nezavádzajte ľudí a netvárte sa, že ste získali čosi naspäť. Vodná elektráreň Gabčíkovo bola vždy v rukách štátu, aj pred privatizáciou, aj po privatizácii. Paradoxne práve rozhodnutím vašej vlády môže dôjsť k právnemu stavu, kedy prejde Vodná elektráreň Gabčíkovo do rúk Talianov. Viac o tom poviem vo svojom osobnom vystúpení. Ešte možno druhý fakt. Takisto ste spomínali Slovak Telekom a dual-track, ktorým bežal proces privatizácie. No to nie je celkom pravda, pretože dual-track znamená súbežný proces predaja cez burzu a priameho predaja súťažou. Aká bola skutočnosť? Predaj cez burzu ste zrušili a žiadna súťaž neprebehla. Predali ste to priamo vybranému vlastníkovi. To znamená, že dual-track, ktorý máte v memorande, ktorý ste uzavreli so spoločnosťou Deutsche Telekom, v skutočnosti nebol, nebol žiadny dual-track. Ďakujem.
Jurinová, Erika, podpredsedníčka NR SR (2014-05-15):
Ďakujem, pani ministerka. Nech sa páči, máte záujem o doplňujúcu otázku, pán poslanec?
Dubačová, Viera, poslankyňa NR SR (2019-01-31):
Ospravedlňujem sa. Ja by som teda chcela v krátkosti reagovať a ďakujem za všetky vaše pripomienky, kolegovia. V prvom rade, pán poslanec Mazurek, robíte jednu jedinú chybu, ste fašista. Druhé, by som chcela odpovedať, pán Farkašovský, áno, táto téma je predkladaná politikmi v parlamente a je to politická záležitosť. Prosto nech sa tvárime akokoľvek, naozaj je to politická téma, je to politická záležitosť. V tejto krajine sa udiali isté veci a ak si dobre zoberieme aj všetky udalosti, ktoré nasledovali po vražde novinárov, čo sa u nás udialo, aké odkrytia novinári priniesli, čo sa dodnes odkrylo vďaka novinárom v tejto krajine, tak je len prekvapením, že ešte sedí parlament v tejto zostave. Čiže naozaj je to politická záležitosť. Zároveň vám aj ďakujem za to, že naozaj treba venovať väčšiu pozornosť výchove a vzdelávaniu. Narazili ste aj na žurnalistiky v iných demokraciách, áno, ale tam má demokracia samozrejme inú históriu. U nás v našich demokraciách my máme mladú demokraciu. My ju len budujeme po totalitných režimoch, ktorým naša krajina prešla, tak preto je veľmi dôležité, ešte raz opakujem, je veľmi dôležité, aby sa žurnalistika a aby sa dostala na dôstojné miesto a mala aj dôstojnú podporu a ochranu. Práve udalosti posledných období nás o tom presviedčajú. A, pani kolegyňa Vaľová, asociácia novinárov napísala a vydala stanovisko, že: „Nevieme o prípade, kedy by politik nedostal relevantný priestor na reakciu. Naopak, časté sú prípady, kedy politici nie sú ochotní odpovedať ani na tie otázky, ktoré dostanú, pričom nezriedka ide o vysokých štátnych funkci...“ (Prerušenie vystúpenia časomerom.)
Bagačka, Michal, poslanec NR SR (2017-09-14):
V rozprave boli podané dva pozmeňujúce návrhy. O prvom pozmeňujúcom návrhu Eduarda Hegera a Veroniky Remišovej nemôžeme hlasovať, keďže bol schválený bod 6 spoločnej správy.
T. Galbavý, poslanec: (2002-10-15):
Na tajné hlasovanie o návrhu na voľbu podpredsedov Národnej rady Slovenskej republiky bolo vydaných a poslanci si osobne prevzali 150 hlasovacích lístkov. Po vykonaní tajného hlasovania overovatelia Národnej rady Slovenskej republiky spočítali hlasy a zistili, že v tajnom hlasovaní na voľbu podpredsedov Národnej rady Slovenskej republiky boli odovzdané všetky hlasovacie lístky. Zo 150 odovzdaných hlasovacích lístkov bolo 5 neplatných. Zo 145 platných hlasovacích lístkov overovatelia zistili, že - za kandidáta číslo 1 Bélu Bugára hlasovalo 103 poslancov za, - za Zuzanu Martinákovú hlasovalo za 106 poslancov, - za Pavla Ruska hlasovalo za 95 poslancov, - za Viliama Vetešku hlasovalo za 109 poslancov. Možno som zabudol podať vám aj informáciu, že - pri Bélovi Bugárovi bolo proti 25 poslancov, zdržalo sa 17 poslancov, - pri Zuzane Martinákovej bolo proti 20 poslancov, zdržalo sa 19 poslancov, - pri Pavlovi Ruskovi bolo proti 34 poslancov, zdržalo sa 16 poslancov, - pri Viliamovi Veteškovi bolo proti 17 poslancov, zdržalo sa 19 poslancov. Prosím, ospravedlňte ma. Podľa čl. 90 Ústavy Slovenskej republiky na zvolenie podpredsedov Národnej rady Slovenskej republiky je potrebný súhlas nadpolovičnej väčšiny hlasov všetkých poslancov. Overovatelia konštatujú, že v tajnom hlasovaní boli za podpredsedov Národnej rady Slovenskej republiky zvolení Béla Bugár, Zuzana Martináková, Pavol Rusko, Viliam Veteška. (Potlesk.) Takže operácia bola ťažká, ale úspešná. Blahoželám.
Glváč, Martin, podpredseda NR SR (2019-09-18):
S reakciou, pán poslanec Galek, nech sa páči.
Vašečka, Richard, poslanec NR SR (2022-02-02):
Ďakujem za slovo. Ďakujem pánovi poslancovi Habánikovi, ktorý je podpredsedom školského výboru a zároveň je rektorom Trenčianskej univerzity, teda veľmi dobre vie, o čom hovorí. O tejto veci, čo sa týka novely vysokoškolského zákona, debatujeme už aspoň rok. Mnohé z tých debát prebehli aj priamo na výbore, aj v rámci kontaktnej skupiny, ale aj v rámci ďalších stretnutí, ktoré sme organizovali a budeme organizovať spolu s reprezentáciou vysokých škôl spolu napríklad s pánom štátnym tajomníkom, ktorý je tiež tu s nami na balkóne, ktorý má na starosti oblasť vysokých škôl. Ja chcem avizovať, že pravdepodobne predbežne po schválení zákona v prvom čítaní, tak ako som to uvádzal, ako aj spravodajca, tak budú, budú prerokovať tento návrh zákona výbory. Gestorský, školský výbor je predbežne plánovaný na 10. marca. Dneska máme, ak sa nemýlim, 2. februára, takže máme asi päť týždňov na to, aby sme prípadné tie veci, ktoré ste, pán poslanec, spomínali vo svojom vystúpení, hľadali ešte konsenzus, hľadali kompromis, riešenie, ktoré bude dobré pre nie pre, pre vás alebo pre nás, ale bude dobré pre vysoké školy, bude dobré pre Slovensko. A, samozrejme, potom ešte, teda ak Pán Boh dá, budeme v druhom čítaní na ďalšej marcovej schôdzi, ktorá začína od 15. marca, samozrejme, ešte aj potom v pléne je možnosť podať pozmeňujúce návrhy. Takže ja za seba hovorím aj za náš klub, že sme otvorení aj my sami budeme ešte sa snažiť dohodnúť s ministerstvom školstva, s pánom ministrom konkrétne na niektorých zmenách a budeme pri tom počúvať ľudí z odbornej obce, či zástupcov rektorov, študentov alebo celkovo rady vysokých škôl. Ďakujem.
Káčer, Rastislav, dočasne poverený minister zahraničných vecí a európskych záležitostí SR (2023-03-30):
Bohužiaľ, neovládam. (Povedané so smiechom. Rečník listuje v podkladoch.) No, už to máme, už to máme. Ospravedlňujem sa. (Prerušenie vystúpenia predsedajúcim.)